Käyntejä kotisivuilla:1555858 kpl\nJIRKO DEFENDO 31.12.2007 1:59\nMORJENS KUULUUKO DEFENDOON MINKÄÄNLAISIA LIIKE SARJOJA NIINKUN MONESSA MUUSSA LAJISSA. JA ONKO MINKÄÄN LAISIA NIIN SANOTTUJA VYÖ KOKEITA. PS. MILLOIN ALKAA SEURAAVA ALKEIS KURSSI\nLari/Defendo Kotka Re: DEFENDO 31.12.2007 3:17\nDefendoon eli kuulu mitään katoja. Tasokokeita on niin kuin muissakin lajeissa,tasoista löytyy lisätietoa tasojärjestelmä otsakkeen alta.\nSeuraava peruskurssi järjestettäneen vasta syksyllä näillä näkymin. Kurssista tulee kyllä tietoa sivustolle hyvissä ajoin.Kannattaa kuitenkin ilmoittautua tammikuun kurssille varasijalle,koska on aina mahdollista että alkuperäisiä ilmoittautuneita jää pois.\nKielipoliisi Re: DEFENDO 4.1.2008 19:30\nMorjens. Kuuluuko Defendoon minkäänlaisia liikesarjoja, niin kuin monessa muussa lajissa. Onko lajissa minkäänlaisia niin sanottuja vyökokeita.\nPs. Milloin alkaa seuraava alkeiskurssi?\nOli pakko korjata hiukan, kun oli niin hirveää tekstiä. Suosittelenkin paneutumaan uutta kurssia odotellessa äidinkielen kiemuroihin, jotta edes peruskoulun pakollinen oppimäärä tulisi suoritettua.\nLari/Defendo Kotka Re: DEFENDO 4.1.2008 19:58\nTärkeintä oli kuitenkin, että asia tuli ymmärretyksi.Ainakin meidän puolesta:)\nnorppa Re: DEFENDO 6.3.2008 17:28\nHiiohoi lehti siellä luki että helppo oppia ja vaikea unohtaa. kuka voi sanoa kaikkien puolesta että helppo oppia ja kun on opittu on selvää että vaikea unohtaa:) mikä minua paistaa silmään tämä on krav maga suuntainen ns samaa roskaa mutta eripaketti.\nitse olen kiinostunut oikeasta Budosta ja sotataidoista mitkä on taistelukentillä toimiviksi koettu. myös monipuolinen asetekniikka harjoittelu pitkillä ja lyhyillä aseilla. Siksi alitsin Bujinkan Budo Taijutsun\nLari/Defendo Kotka Re: DEFENDO 6.3.2008 23:29\nHienoa,että olet löytänyt itsellesi sopivan lajin.\nKuinka paljon muuten olet harjoitellut defendoa tai magaa?Kun roskaksi tituleeraat...;)\nMeinaan, että Lontoon kielellä tähän hyvä sanonta "Don´t judge the book by it´s cover" tjsp...\nMiika varmaan vastailee tuohon kommenttiin tarkemmin mistä mainitsit.\nJa nimenomaan hyvä, että olet valinnut BBT:n jos olet kiinnostunut oikeasta budosta, koska silloin defendo olisikin sinulle aivan väärä laji.\nKoska me harjoittelemme puhtaasti itsepuolustusta emme budolajia.\nEnkä tarkoita tällä että budolajeissa olisi mitään vikaa.\nNe ei vaan ole sitä mitä meillä tehdään ja siksi sitä etsivä ei löytäisi omaansa.\nIkävintähän olisi jos lyhyestä elämästä haaskaisi aikaansa väärän asian parissa.Edes kokeilemalla....vai olisiko?\njarppa :) Re: DEFENDO 8.3.2008 8:05\neikö BBT ole itsepuolustusta? myöskin lajihan on sotataito joten toimii hyvin itseä puolustamiseen, ja on myös erittäin monipuolinen. Sotataito ei aina tarkoita "tappamista, sotakoirana oloa"\nolen tutustun krav magaan ja siitä ei jääny muuta käteen kun 3 iskua päähän ja polvella vatsaan, sellainen kuva että siinä oli kaikki.\nei se BBT ole mikään tanssikoulukaan, eikä mikään muukaan vastaava, kyllähän siellä opetetaan ihan selkeetä itsepuolustusta, taistelutaitoa mitä on käytetty taistelukentillä 1400-1600 luvuilla ainakin. ko lajin piiriin kuuluu muutakin kun taistelua kuten kaikissa muissakin, enemmin tai vähemmin.\nKoulut mitä harjoitellaan on 6x samuraikouluja ja 3x ninpo eli ninjutsu koulukuntia. nämä kaikki toimii ja nitoutuu yhteen ja tukee toisiaan. me harjoittelemme näitä kaikkia.\nkouluista löytyy aseeton tekniikka ja asellinen, pääasiassa emme opeta vastauksia kysymyksiin vaan enemminkin kysymyksiä vastauksille, ei ole mitään kaavaa ei ole mitään varmaa mikä toimii. joten oppilas saa jo hyvin nopeasti kyvyn löytää itse ratkaisuja harjoitellessa. yleensä tämä tulee vasta korkeilla vyöarvoilla jos rinnastetaan johonkin peruslajiin, kilpalajiin.\nmitään mitä harjoitellaan ei ole absoluuttisia, vaan pitää oppia mukautumaan etäisyyksien mukaan kulmien mukaan ja pienikin muutos hyökkäyksessä aiheuttaa erilaisen reaktion vaikka lyötäis vaan päähän oikealla suoralla lyönnillä. Laji on kokonaisvaltainen ja erittäin tehokas ja tomiva, onhan se todettu sodassa. tän hetken päämies on Soke Masaaki Hatsumi sitä ennen oli Takamatsu joka on viimoisin henkilö joka taitojaan käytti sodissa ja muualla vaarallisissa paikoissa ja tehtävissä. hän kuoli vuonna 71 jolloin itse taisin syntyä:) Takamatsu ei hävinnyt yhtäkään ottelua, taistelua vaan kuoli luonnollisen kuoleman. Tämä puhuu jo lajin tehokkuudesta kun sen saa ensin sydämeensä ja valaistuu sen kanssa.\ncodan testi on testi jolla läpäistään 5 dan arvo, testissä joka suoritetaan vain Japanissa, päämies seisoo miekan kanssa "puinen, pehmustettu" nykyään... ja testattava on polvillaan edessä odottaen "tunnetta" jota lyjä lähettää "aikeena hyökkäys" lyöjä lyö "soke" ilman varoitusta ilman mitään merkkiä se isku vain tulee määrittelemättömän ajan jälkeen "kun siltä tuntuu" ja lyönti pitää väistää. alemmilla tasoilla kuten 4 kuy'n testissä seistään nenät vastakkain ja oppilaan pitää väistää ylhäältä tuleva lyönti miekalla tehtynä tietenkin. väistön pitää olla puhdas, hyvän lyöjän lyöntiä ei huomaa milloin se lähtee, mutta reaktion kautta se on väistettävä. aikaa siinä on alle sekunti väistää sekin, eli ei onnistu ellei ole lajia harjoitellut riittävänkauan. Esim karatesta tms lajeista otettu testattava ei sitä kykene väistämään.\nno miten tämä liittyi ja mihin? eli lähinnä tuo 5dan jos osasit luke rivin välistä niin, ehkä sait ielikuvan mihin kaikkeen tässä lajissa paneudutaan ja mitä kaikkea opetetaan öö oikeastaan opitaan. kun sanoin että ei pelkästään taistelua vaan ympäristön lähes täydellistä ymmärtämistä vaikka et asiaa näkisikään ja se on seläntakana.\nSuomessa korkein vyöarvo on 15dan ja senjälkeen ei käsittääkseni enää saanutkaan daneja vaan silloin sai jo muun arvonimen. Bujinkan on taidetta, se on "loppumaton liike" se on todellinen tie.\nBujinkan on rantautumassa Kotkaan ja sitä harjoitellaan jo täällä, vastuuhenkilönä toimin itse.\nShinden Dojo, jari\nNorpalle sanoisin että kiva että olet viihtynyt kaikki nämä vuodet lajin parissa, ja huonoa lajia ei ehkä olekkaan olemassa mutta on lajeja mistä tykkää ja mistä ei. Ja minä kuljen tätä "soturin tietä" Budo on hauskaa ja kaunista kuin tanssi, ja muuntautumiskelpoinen minnevain ja missätilanteessa tahansa.\njuuri heränneenä lähdenkin tästä aamutoimiin ja valmistelemaan reeneihin menoa.\njarppa Re: DEFENDO 8.3.2008 8:09\nainiin, en sanoisi ikävintä jos kokeilee ja hakee lajia itselle. kaikki rikastuttaa kuitenkin näkemyksiä. itse olen kokeillut lähes 10 eri lajia, aikoinaan ninjutsua ja välissä muuta ja jälleen olen bujinkanin kimpussa. Lajeja takana n 16 vuoden ajalta. Harmillista on se että minua ei alettu viemään lajien pariin jo 3 - 5 vuotiaana. Kaiken välissä saaneen opin muista lajeista olen saanut toimimaan bujinkanin tavoin ja kykenen ottamaan käyttöön muita oppeja ja sulattaa niitä yhdeksi mikä edustaa bujinkanin dynamiikkaa. onko siis sääli että on haaskannut aikaa muissakin lajeissa vuosia vai onko se sittenkin rikkaus? ;)\nLari/Defendo Kotka Re: DEFENDO 8.3.2008 11:08\nMitä tulee tuohon "ajan haaskaukseen"...jos luet viestini ajatuksella,ymmärrät varmaan että tarkoitan juuri sitä,että tuskin minkään lajin parissa vietetty aika on hukkaan heitettyä.\nJa mitään ei pitäsi tuomita kokeilematta.\nEn mielestäni sanonut, ettei BBT olisi itsepuolustusta. Sanoin vain, että se on budolaji kun taas defendo on puhdas ip-laji.\nKamppailulajifoorumit ovat pullollaan keskusteluja siitä onko budolaji myös toimiva ip-laji. Mielestäni tätä "matopurkkia" ei tarvi täällä enää avata.\nOlennaisinta on se millä asenteella ja miten treenataan.Ja kuka treenaa.\nLaji ei pelkästään ratkaise mitään. Jokaisella lajilla voi ja pystyy pärjäämään ip-mielessä myös.\nYdinjuttu on kuitenkin se, että miten paljon missäkin lajissa keskitytään asioihin jotka ovat oleellisimpia ip-taitojen oppimisen kannalta.\nJa on vain fysiikan lakien yms. vastaista kuvitella, että jos opittavia asioita on 100 esim. 10:n sijaan, niin nuo sata asiaa oppisi nopeammin tehokkaaksi ja toimivaksi kuin ne 10.\nLajeissa joissa ei ns. keskityä olenanaiseen, tie ip:n "osaamiseen" on vain todennäköisesti pidempi kuin niissä missä siihen keskitytään täysin.\nLisäksi, useimissa budolajeissa ei kuitenkaan keskitytä väkivallan ja itsensä puolustamisen teoreettisen ja psykologiseen puoleen siinä mielessä missä moderneissa ip-lajeissa.\nMutta tämäkin on taas seura/vetäjäkohtaista, ei mikään automaatio.\nJa sama pätee varmasti myös buodpuolella. Sielläkin voi olla seuroja, joissa treenataan asioita hyvinkin eri tavalla ja eri painotuksilla.\nEn myöskään mielestäni sanonut mitään siitä, että BBT olisi tanssikoulu tms.\nNäytit ottavan tekstini yllättävän "henk.kohtaisesti" ottaen huomioon että ensin BBT:n harrastaja kritisoi voimaakkasti lajiamme ja vastasin siihen mielestäni hyvin asiallisesti,kritisoimatta mitenkään Bujinkania. Ainoastaan totesin että se ei ole oikea laji jos hakee puhdasta ip-lajia.\nMutta mukava, että avasit Bujinkanin saloja,historiaa yms.\nItselle ne ovat jotenkin tutut jo ennestään, mutta ei varmasti monelle harrastajallemme.\nSanoit magan olevan vain 3 lyöntiä päähän ja polvea perään. Sallinet minun hiukan epäillä kokemuksesi pituutta lajista, koska siinä on aika paljon muutakin..\nKaiken kukkuraksi tuo "kombo" on muuten sellainen millä voi pärjätä aika monessakin tilanteessa. Eihän nyrkkeilykään ole usein paljon muuta "kuin" etusuoran ja takasuoran lyömistä.Jos jätetään liikkuminen yms. pois.\nJa silti niillä voitetaan otteluita jatkuvasti. Ja selvitään myös hätävarjelutilanteista.\nHyvä jos BBT on rantautunut Kotkaan, koska jokainen laji on rikkautta ja auttaa potentiaalisia harrastajia siinä, että jokaiselle on varmasti jotain tarjolla. Eikä kenenkään tarvitse mennä lajiin x vain siksi, ettei muuta ole tarjolla ja mieluummin treenaisi lajia y.\nOman seuramme tavoite on tehdä aktiivista yhteistyötä hyvässä hengessä Kotkan ja lähialueiden seurojen kanssa. Lajiin katsomatta.\nJa ainakin vähintään välttää valitettavan perinteistä nenänvartta pitkin katsomista eri lajien kesken.\nKoska täällä on kuitenkin niin pienet kamppailuskenet, ettei nurkkakuntaisuus ja vain omaan napaan tuijottelu auta tai kehitä mitään.\nLopuksi on todettava, että on mukava että keskustelua on herännyt ja mieluusti sitä jatkamme. Ja myös treenareiltamme toivomme osallistumista, koska he voivat kertoa asiasta eri perspektiivistä kuin me ohjaajat, jotka ehkä katsomme välillä asioita ns. sinivalkoisten lasien läpi.\nMiika /Defendo Kotka ry Re: DEFENDO 8.3.2008 14:28\nHuomenta! Valvotun yön jälkeen onkin hyvä lähteä vastailemaan omalta osaltaan.\nAluksi todettakoon, että seuraavat kommentit ovat vain minun omia näkemyksiä, eivät edusta mitään "liiton virallista kantaa" :)\nEnsinnäkin on hienoa, että sivustomme on kerännyt kävijöitä ja sen seurauksena on herännyt kekskustelua. Loistavaa :)\nEipä minulla hirveästi ole lisättävää Larin kirjoituksiin, mutta yritän silti.\nOmat kokemukseni Bujinkan Budo Taijutsusta on hyvin vähäiset ja pintapuoliset, siis toisin sanoen olen sen verran saanut tutustua BBT, että olen tajunnut, että en tiedä siitä mitään.\nEn tiedä voiko Bujinkan Budo Taijutsusta puhua lajina, ilman että loukka sitä. Tarkoitan tällä nyt sitä, että kyseessä on enemmän kuin "pelkkä laji" - ehkä taide olisi oikea sana. (ja en todellakaan tarkoita mitään tanssia, TIEDÄN että Bujinkan Budo Taijutsua harjoitellessa SATTUU ja tekee KIPEÄÄ)\nKuten jo todettu harjoittelette oikeaa Budoa.\nFilosofisella astteella vastaus Norpalle. Ei varmaan kukaan, rehellisesti.\nKäytännössä taas kyllä. Defendo on karsittu järjestelmä, meillä ei ole 9 ryu:ta mitä opiskelemme. Itse-asiassa meillä on aika vähän ns. tekniikoita. Tämä tosin ei tarkoita, että emme harjoittelisi niitä monipuolisesti. Ja Lari mielestäni jo vastasi kysymyksesi. Mutta vielä kerran. Liikkeet perustuu valta-osaltaan luontaisiin reaktioihin ja niitä on vähän. Näin ollen toimivien ratkaisujen oppiminen vie lyhyemmän ajan.\nLajien vertailu on anteeksi vain mielestäni... tyhmää.\nTe harrastette todellista Budoa, me mielestämme nykyaikaista, realisitista itsepuolustusta. Harrastajat päättäköön mikä kenellekkin sopii ja toimii parhaiten.\nToivotan Kotkan Bujinkan Budo Taijutsukoille hyvää kevättä. Toivoisin että jatkossa (lajista riippumatta) voisimme ehkä jopa toimia rakentavassa hengessä.\nMiika / Defendo Kotka\nps. On defendollakin juuret taistelukentillä.\njarppa Re: DEFENDO 8.3.2008 18:20\njep, vohan se olla kun aamulla heräilin niin lueskelin vielä ilman aivoja näitä juttuja ja varmaan vastasinkin ilman aivoja ainakin ositain :) ei käyny kone täysillä vielä tuohon aikaan. niin minun kokemus K.Magan puolelta oli vain toi 3 lyöntiä ja polvisetti. tosin tämäkin voi tulla vaikuttamaan mitä on painotettu ja minkätason valvoja on ollut paikalla, nimeä en muista enää kuka se oli.\nOli siellä toki jotain iroittautumisia ja lukkoja, mutta pääosin mitä itse siihen tutustuin niin eritilanteista oli toi setti kaikista käytetyin. miksi menin budon puolelle oli vaikuttava asia se että halusin jotain "enemmin" ja se tuntui sopivalle vaikka onkin kivinen tie kulkea, toki voimme toimia rakentavassa hengessä. olen innokas kuitenkin ja kuten jossain yritin sanoa että "tuskin on huonoja lajeja" mutta se että jokin on sopiva jollekkin ja taas toinen ei tekee näihin ne isoimmat erot. ja jos ajatellaan että mikä on parempi kun jokin toinen, sehän on aina yksilötasolla eikö? eli minusta on parempi tääBBT kun jokin toinen mutta omasta näkökulmasta:) Mikä on se rakentava henki? josta otiti puheeksi jokin ajatus, idea mielessä?\nEn tiedä tiedänkö minäkään bujinkanista mitään :) kun muki menee nurin sillointällöin ja huomaa että mitä pitemmälle mennään sitä vähemmin tietää, vaikka tietomäärä onkin jo pitkälti "selkäytimessä" mistä ne pursuaa, mitä milloinkin tehdään. Eli mulle K, Maga, TKD, Kyusho jitsu tuite, tolkido, hanmoodo, hokutoryu jujutsu, aikido, eivät olleet niin mieluisia kun BBT. Tosin K,Magaa en jaksanut kovinpitkään katsella enkä kokeilla kun sain tarpeekseni se ei ole mun juttu.\nPääsääntöisesti kaikki lajit missä nyt on jotain osa-alueita kamppailuun liittyen on hyviä, liikunnallisessa mielessä, henkisessä mielessä ja tietysti IP mielessä. Kunhan vaan löytää sen parhaan, parhaan itselleen. Tosin se ilmaisu miten tuo tuodaan esiin on "Minusta tämä on paras" on vähän huono koska se lyttää muita ja taas kuten olen maininnut että en nähnyt siinä ja siinä mitään muuta kun xxx jutut lyttää taas. Voisin sanoa tähän että esim HanMooDo miinukset mitkä koin oli liikaa potkuja kuten TKD erona oli asejutuissa mitä ei päässyt harjoittelemaan vielä violetillakaan eli jo useiden graduointien jälkeenkään ei päässyt vielä tutustumaan aseisiin lajin puitteissa vaan hommat oli kun karatessa. potkitaan rivissä ja välillä toisia ja huudetaan kiaita välillä vähän lyödään. En tiedä onko ne tänäpäivänä kehittynyt yhtään parempaan suuntaan opetuksen kannalta ja porukan mielenkiinon pitämisen kannalta.\nBBT, kun otin puheeksi jotain tanssista niin sehän on sitäkin jos ajatellaan asiaa vartalon taidon kannalta ja pehmeyden, joustavuuden kannalta. tanssikin on taidetta ja siksi voisi käyttää myös lempinimellä jopa bujinkanissa. Reenaan tanssia nimeltä bujinkan hmmm no hauska toi ainakin on... tai harrastan taidetta nimeltä bujinkan.\nOnkohan tää yhtään viisaampaa tekstii tässävaiheessa verraten aamuun, ehkä ne puoliskot on vieläkin tyynynalla.\njarppa Re: DEFENDO 8.3.2008 18:32\njokin tuollainen yhteisleiri tms katselemus vois olla ihan mielenkiintoinenkin. esim jokin sunnuntai jossa katseltais asioita eri näkökulmista. ja eihän sitä tiedä vaikka saisimme uusia harrastajia johonkin suuntaan? tosin meitä ei vielä ole täällä kun ihan 4 kpl, kun ei ole juurikaan mainostettu vielä jne.. eli vähitellen koitamme saada edes 10 aktiiviharrastajaa.\nse vois olla ihan kehittämisen kannalta hyväkin juttu että olisi sellaisia "yhteispelijuttuja"\nnäitähän jotkut tekeekin ainakin isommissa kaupungeissa, saisi itseä enemmin ihmisten tietoon ja uusia tuttuja...\njarppa Re: DEFENDO 8.3.2008 20:30\nLari/Defendo Kotka ry.\nSitä voimme suunnitella jossainvaiheessa, ja asiaan liittyen voi laittaa vaikka mulle postia suoraan marcus.t71@gmail.com kun on sen aika, tai muutenkin.\nMuutenkin voi yksityiskohtaisista asioista vaihtaa mielipiteitä sähköpostitse, vaikka kyllä tätäkin tulee varmaan nyt vähän seurattua kun kerran juttuun on ruvettu tälläkin palstalla :)\njarppa Re: DEFENDO 8.3.2008 20:32\nbtw miten Defendo eroaa magasta, äkkiseltää ne on hyvin läheisiä toisilleen ainakin näin videoklippien perusteella mitä netti tarjoilee. en kyllä kaikkia niitä ola nähnyt, mutta ne mitä olen vähän kuikoillut.\nMiika Re: DEFENDO 9.3.2008 11:33\nJuuri tätä tarkoitin, Loistavaa :)\nElämä on valintoja, myös harrastus mielessä. Kamppailu- skenessäkin pitää löytää se oma, itselle paras tai ehkä on soveliampaa puhua, sopivin "laji".\nJa mielestäni myös yhteisleiri / katselmus tms. on loistava idea. Juuri tämän tyyppistä "rakentavaa henkeä" tarkoitin. Tuplapeukut :)\nMiika / defendo Kotka Re: DEFENDO 9.3.2008 11:51\nVielä tosta yhdessä touhuamisesta...\nSuomessahan on käsittääkseni järjestetty (ainakin muissa kaupungeissa) SUUR-leirejä, missä on ollut harrastajia eri "lajeista".\nKäsittääkseni myös jonkinmoisia potku-net:in potkumiittejäkin on ollut...\nSiispä, ajatuksena, ei varmaankaan huono idea yrittää jossain vaiheessa samaa esim. Kotkassa. Laji-valikoimaa on jo meidänkin kulmalla ihan kiitettävästi.\njarppa Re: DEFENDO 9.3.2008 13:17\nonhan noita lajeja joitakin näillä kulmilla, ja kaikki ei ehkä ole listassa vielä. ainakaan me ei olla kun ei olla vielä niin virallistuttu.\ntuolta voisi poimia sopivat mitä vielä kustuisi ideoimaan. ja nythän määrä on siitäkin kiinne että onko kyseessä 1 päivä vai 2 päivää. eli jos kyseessä on 2 päivää siihen mahtuu päälajeina ehkä 4 ainakin. jos 1 päivä niin sinne ei päälajeina mahdu kuin 2 "järjestäjät" tässä tapauksessa me jos alamme asiaa viemään eteenpäin. Lisäksi se on pakko olla maksullinen mutta muodollinen koska rahastus ei ole kyseessä mutta maksut salista pitää saada kasaan. esim 10e / päivä. jätetään kuitenkin tämä ideointi yksityispuolelle tässäkohtaa :)\njarppa Re: DEFENDO 17.8.2008 9:02\nPitkästä akaa tulin katselemaan tätä foorumia, olemme vielä hengissä. Tarkoitan bujinkania :) Palaan siis tähän yhteisleiri asiaan.\nKaikkihan sen tietää että siihen on saatu puhallettua vauhtia, ja että sellainen olisi syntymässä urheilutalolla Elokuun 30- 31 päivät. En tiedä siitä miten se loppupeleissä menee, mutta Taekwondo, Yuishinkai karate & Ryukyu kobujutsu sekä taido ja bujinkan olemme pitämässä tätä leiriä. Tervetuloa siis Defendonkin väki katselemaan ja kokeilemaankin. Harmi kun ette lähteneet mukaan, että olisin saanut näkemyksiä Defendosta konkreettisesti.\nVaikkakin asiat mitä tehdään on suunnattu sellaiselle pohjalle, että kokeilijatkin saa irti jotain. Mennään aika matalalentoisilla asioilla, silti kannattaa käydä katselemassa ja kokeilemassa eri lajeja.\nLari Re: DEFENDO 17.8.2008 20:19\nOk,kiitos kutsusta.Välitämme viestiä jäsenistöllemme.\nJukka Re: DEFENDO 10.1.2009 16:58\nTerve, mitenkä muuten tämä pehmeyspuoli Defendossa? Itse olen entinen BBT-harrastaja ja olen ajatellut Defendon aloittamista. Olen yrittänyt artikkeleiden sekä videoiden perusteella etsiä tietoa Defendosta. Ongelmaksi on vain jäänyt monipuolinen lajikuvaus lajista ;). Eli toisilla seuroilla mainostetaan, monipuoliseksi, sitten taas yksinkertaiseksi ja helposti opittavaksi jne...Yleiskuva on silti jäänyt minulle todella hyväksi....mikä pohdituttaa on se pystyykö Defendo tarjoamaan minulle samaa kuin BBT tarjosi pehmeydellään ja liikkeiden variaatioiden variaatioilla, joista alkoi pikkuhiljaa syntymään pieni yleiskuva, esim. siitä mitä tarkoittaa nivellukko, miten tämä on yhteydessä horjutukseen, oman painon siirtämiseen jalalta toiselle, hengittämiseen jne...kaikkea tätä tunsin oppivani bujinkanissa nimenomaan eri tekniikoiden variaatioiden realistisen, kovan ja pehmeän harjoittelun yhteistuloksena. Kuinka on Defendon laita? :)\nbudoka Re: DEFENDO 11.1.2009 16:36\nMikset jatka Bujinkania, jos kerran siinä oli kaipaamasi taijutsu? Bujinakissa on kova ja pehmeä, eikä siinä tule raja vastaan. Aina riittää uutta huomioitavaa ja opittavaa.\nEt tule mistään muualta löytämään bujinkanin vertaista, mikäli kaipaat näitä elementtejä.\nHard target Eri harjoitusolosuhteet 4.1.2011 23:16\nHarjoitellaanko defendossa jossain vaiheessa itsepuolustusta salin tatamin lisäksi myös esim. vedessä, jäällä, hangessa, metsässä, hiekkarannalla, mudassa ja liejussa, asfaltilla, linja-autossa, junassa, hississä tai samantapaisessa ahtaassa tilassa, rappusilla tms.? Vai onko näitä harjoituksia lähinnä krav magassa? Onko jotain kirjasuositusta tai internetsivua suositella, josta voisi oppia tämäntapaisista eri olosuhteista? En viitsinyt tämän takia avata uutta ketjua. Ymmärtääkseni sopii tähän ketjuun hyvin.\nL.K. Re: DEFENDO 5.1.2011 21:56\nHarjoitellaan satunnaisesti ja lisäksi on seminaareja/leirejä tms. joissa keskitytään ehkä enemmän näihin.\nTreenien vieminen autenttisiin ympäristöihin on aina hyvä asia tietyllä varauksella, kuitenkin silloin yleensä treeniturvallisuus kärsii sekä harjoitteita ei voida ehkä tehdä ihan niin kovaa/realistisella temmolla ja tai kontaktilla.\nMutta sopivissa määrin tehdään kyllä.\nKirjallisuutta tai nettitietoa en osaa sen kummemmin suositella, varmasti aiheesta löytyy teoksia, mutta minusta ainakin tämän kaltaista toimintaa oppii parhaiten tekemällä. Toki tiettyjä periaatteita voi opetella teoriatasolla ja sisäistää niitä sitten itse harjoittelua varten.\nTapio Tekniikoiden määrän laskentatapa defendossa? 5.2.2011 22:36\nLasketaanko esim. oikean suora yhdeksi tekniikaksi ja vasemman käden suora yhdeksi. Eli tästä tulisi yhteensä kaksi tekniikkaa.\nTekniikoitahan oli 65. Kiinnostaa vaan niiden laskentatapa.\nL.K. Re: DEFENDO 6.2.2011 10:31\nEi lasketa vaan suorat on yksi tekniikka.\nOn tietty kyse laskentatavasta ja vaikka tekniikkamäärästä puhutaankin erikseen, ei sitä pidä lukea kuin "pirua raamattua". Ko. lukumäärällä viitataan eniten nimenomaan esim. torjuntoihin ja otevapautumisiin yms. joissa ei opeta useita eri vaihtoehtoja esim. riippuen työntääkö kaveri vai kuristaako vasemmalla vai oikealla kädellä takaapäin jne. Toki tähän on laskettu mukaan myös perus lyönti - ja potkutekniikat.\nAjatus lajissa on kuitenkin se että jos jotain otetaan lisää, pitäisi jotain jättää pois jotta paketti ei kasva liian isoksi-->eli liikaa vaihtoehtoja samanlaiseen uhkaan/hyökkäykseen.\nJos noudattaa mainitsemasi laskentatapaa esim lyöntien ja potkujen suhteen, tullee jokaiseen lajiin aikamoinen määrä lisää tekniikoita:)\nTai ainakin niihin jotka eivät erittele jokaista eri käden ja jalan potkua erikseen. Osahan näin tekeekin.\nTapio www.defendo.fi sivun patsas 5.3.2011 16:14\nMikä on tuon historiallinen tausta?\nTapio Re: DEFENDO 17.3.2011 0:05\nTäytyykö defendon tasokokeissa muistaa kaikki liikkeiden nimet? Entä jos osaa liikkeen, muttei muista nimeä?\nTapio Re: DEFENDO 17.3.2011 0:13\nL.K Re: DEFENDO 17.3.2011 3:01\nLiikkeet näytetään alemmilla tasoilla ensin malliksi, myöhemmin odotetaan että osallistujat muistavat nimestä tekniikan, mutta tarvittaessa näytetään.\nTekniikoiden nimet on ihan Suomeksi joten muistamisen kanssa on harvemmin hirveitä ongelmia:)\nTapio Re: DEFENDO 1.4.2011 22:29\nKyynärvarsikuristustuksesta takaapäin vapautuminen. Eli koukut kiinni, nosto ja sivuun. Mietin vaan että toimiiko sittenkään käynnössä? Jos kuristaja on isokokoinen tai muutoin vahva, niin tuskin onnistuu. Ja varsinkin jos toinen heti vetää taaksepäin, niin vielä vaikeampaa. Mikäli tämän haluaisi saada toimimaan onnistuneemmin, niin eikö jokin pehmennys olisi paikallaan, esim. kyynärpäällä vatsaan tai kantapäällä sääriluuhun ja sitten pujahtaa käsien välistä tai nykäyttää kallistuksella sivuun?\nEikö magan tekniikka tässä ole käytännöllisempi? Muistaaksen sitä kutsutaan tuulimyllyksi siis kyynärpäillä lyödään kylkeen. Sen verran tuo varmasti sattuu, ettei tee mieli kauaa kuristaa.\nToisaalta oliko se niin, että tuossa on vain muutamia sekunteja aikaa. Siinä tapauksessa koukut kiinni on perusteltua. Mikäli esim. lyö kyynärpäillä kylkeen, niin se pitäisi sitten tehdä tehokkaasti.\ntaa käsien välistä.\nEntäpä jonkinlainen kompromissi: koukku kiinni toisella kädellä ja toisella pehmittää kyynärpäälyönnillä vatsaan ja sitten sekin käsi ylös kiinni ja perusnosto ja kallistuksella sivuun tai pujahtaa käsien välistä.\nOnko näyttöä tästä perusvapautumisen toimivuudesta käytännössä. Eli koukut kiinni, nosto ja sivuun?\nL.K. Re: DEFENDO 1.4.2011 22:59\nVastasit jo osittain itsellesi:) Eli kun aikaa on vain sekunteja, ei ole järkevää kuin pyrkiä vapautumaan kuristuksesta heti tai vähintäänkin helpottaa sitä mahdollisimman paljon.\nVatsaan kyynärpäällä lyöminen ei ole ainakaan omasta mielestä kovinkaan tehokasta tekniikka kun vastapuoli on tod.näköisesti varsin adreissaan kuristaessaan.\nYksi käsi taas ei yleensä riitä estämään kuristusta mitenkään pl. ehkä joku todella vahva kaveri. Lisäksi stressin alla ja eritoten äärimmäisen stressin (lue: happi loppuu-->hengenlähdön fiilis) alla, kädet haluavat tehdä symmetristä liikettä. Myös muutenkin toisen kuristaessa kovaa, kädet haluavat pyrkiä sinne "missä kipu on".\nYksi käsi versus kaksi kättä on helppo todentaa itse ihan treeniolosuhteissakin. Hyvä verrokki lienee myös se että kuinka moni vetää leukaa paremmin yhdellä kuin kahdella kädellä?:)\nKaksi kättä on aina vahvempi eli varmempi. Tämän kaltaisissa uhkissa ratkaisumallin on syytä olla mahdollisimman toimintavarma, vaikkakin on hyvä ymmärtää että ko. hyökkäys on yksi tehokkaimmista ja vaikeimmin puolustettavissa JOS hyökkäys oikeasti tulee yllätyksenä kuten se yleensä tulee jos sen pääsee toinen oikeasti tekemään takaapäin.\nMitä tarkoitat tuolla nostolla? Koska jos ymmärrän oikein niin tuo ei kyllä mene nyt niin kuin meillä tehdään..\nTapio Re: DEFENDO 1.4.2011 23:42\nNiin tuo nosto on ehkä vähän epäselvä tässä yhteydessä. Tarkoitan joka tapauksessa tekniikkaa sillä tavalla tehtynä kuin se tehdään defendo alliance 3 dvd combat tech osiossa. Paremmin kai pitäisi sanoa heilautus tai heitto.\nKatselin kerran youtubesta W.H. Wolfen opetusta tästä. Taisi olla viranomaisliike mitä hän käytti. Aikaisemmin treeneissä kokeilimme tätä viranomaisliikettä lisättynä siihen nykäytys selällä ja tuntui ok tekniikalta. Mutta ilman tuota nykäystä epäilen, että voi olla vaikea saada toimimaan.\nWolfe oli sitä mieltä, että jos otetaan käsillä kiinni, niin teknisesti oikea ote olisi ottaa kaksin käsin siitä kohdasta, jossa toisen kädet yhtyvät. Pohdin että näin voi ehkä paremmin löysätä kuristusta, mutta sen sijaan voi olla vaikeampi esim. nytkäyttää toinen tasapainosta johonkin suuntaan.\nTuo mainintasi että yksi vaikeimmin puolustettavista hyökkäyksistä sai minut paremmin ymmärtämään asianlaidan. Vaikeaan hyökkäykseen kai sinällään kaikki tekniikat ovat huonoja, mutta pakko sitä kuitenkin jotain on tehdä. Ja tässä mielessä tämä tekniikka on varmaankin yksi parhaimpia vaihtoehtoja.\nTuolla oli edellisessä viestissäni jäänyt epämääräinen tekstinpätkä: "taa käsien välistä".\nSen voi unohtaa. Sillä ei tuossa ole merkitystä. Taisi jäädä vahingossa tuohon.\nL.K Re: DEFENDO 2.4.2011 0:53\nNiin siis minusta tekniikka ei ole huono, mutta tilanne on huono missä sitä joudutaan käyttämään, yksi pahimmista..itse näkisin tekniikan sinällään hyvänä koska siinä ei esim. yritetä tunnistaa miten kuristus on kurkulla vaan reagoidaan joka kerta samalla tavalla ensin.\nKuitenkin on hyvä ymmärtää että jos hyökkäys (oli se mikä tahansa) tulee takaa ja yllättäen, on siihen vastavedon tekeminen aina pirun paljon hankalampaa. Esim. tuohon kuristukseen joutuminen kamppailun tiimellyksessä ei minusta ole läheskään niin paha tilanne koska ollaan ns. jo tilanteessa mukana ja tällöin se ajatuskin kulkee jo paremmin sekä myös itsellä stressihormonit ovat mukana pelissä joka taas tiettyyn pisteeseen asti toimii itsellekin etuna.\nKuitenkin kun tekniikan tekee oikein ja riittävän nopeasti pystyy reagoimaan, pystyy kuristusta hölläämään aika huomattavasti sekä onneksi pystyssä liikkeellä saadaan ote helposti ei niin vahvaksi. Maassahan vastaava tilanne onkin sitten vielä monta astetta vaikeampi...\nMissä päin muuten defendoa treenaat?\nTapio Re: DEFENDO 2.4.2011 1:45\nTreenaan defendoa Turussa Mad Man Sport Centerissä. N. puoli vuotta on tullut harjoiteltua. Siinä mielessä hyvä laittaa tällaisiin keskustelupalstoihin jokunen kysymys, niin tulee muillekin luettavaksi nettiin.\nL.K. Re: DEFENDO 2.4.2011 4:15\nJeps, sitä vartenhan nämä ovat ja se onkin ihan hyvä aina kysellä tälläisissä jos herää jotain kysymyksiä, joku muukin voi miettiä samaa.\nTietty varmasti teidänkin ohjaajat osaa näihin vastata ja Antti eritoten.\nTapio Re: DEFENDO 15.4.2011 19:04\nNiin ja toisaalta hyökkääjä voi kuristamisen lisäksi myös yrittää vääntää niskaa sivulle ja sen takia "koukut kiinni" lienee ainoa tapa puolustautua järkevästi. Jos esim. yrittää tuulimyllyä, niin sitä ei välttämättä saa toimimaan muutamassa sekunnissa. Ja kaiken lisäksi täysillä tehtynä "tuulimyllyllä" voi ehkä saa toisen hengiltä. Näin lisäkommenttina kun asiaa pohdiskelin. Edes sodassa tuulimylly ei välttämättä hyvä vaihtoehto, silloinkin defendotekniikka olisi ehkä parempi, jos toinen yrittää kuristaa ja vääntää niskoja.\nJubaduu Re: DEFENDO 19.8.2011 15:28\nHei! Defendo kiinnostaisi minua, mutta vähän epäillyttää voinko aloittaa tai tutustua lajiin kun ei ole aikaisempaa kokemusta kamppailu&itsepuolustuslajeista. Myös minulla sattuu olemaan polvivamma. Ei taida olla ihan polvi ystävällistä ? Joten kannaittaisiko minun unohtaa tämä?\nLari/Defendo Kotka Re: DEFENDO 19.8.2011 22:14\nIlman muuta voi aloittaa, peruskurssihan on tarkoitettu nimenomaan ns. maallikoille.Siellä asiat opetellaan aivan alkeista ja vaikka tahti on kohtuu reipasta niin kyllä ne asiat tutuiksi tulee.\nPolvivammasta en osaa suoralta kädeltä sanoa,kyllä meillä polvivaivaisa ja operointejakin läpikäyneitä treenaan.\nJos kiinnostaa niin laitappa seuran s-postiin viestiä ja kerro vähän tarkemmin polvivaivastasi niin katsotaan jos sen perusteella osaa kertoa enempi soveltuvuudesta. Voidaan samalla sopia tarvittaessa "koeajasta" polven osalta.\nMinusta yleisesti laji ei sen vähemmän tai enemmän polville haitallinen kuin muutkaan ip/kamppailulajit. Ehkä noista vaihtoehdoista enempi vähemmän haitallinen?\nHard target Re: DEFENDO 24.11.2012 2:22\nJäi vaivaamaan sellainen kun joku sanoi ettei defendotekniikat toimi silloin kun toinen laittaa hanttiin ja olivat itse kokeilleet.\nJos toinen tietää mikä tekniikka on tulossa, niin se on eri asia kuin tositilanne, jossa kaikki tukee yllätyksenä. Tatamilla hanttiin laittavaan voi olla vaikea saada toimimaan jotain defendon tekniikkaa, mutta tositilanteessa voi hyvinkin onnistua.\nTähän haluaisin vähän syvällisemmän näkemyksen.\nL.K Re: DEFENDO 24.11.2012 23:48\nEi siihen mitään sen syvälllisempää näkemystä oikeastaan tarvita:) Näinhän se pitkälti menee.\nLisäksi epäilen että aika monta tekniikkaa pystyy blokkaamaan halutessaan kun tietää mitä toinen hakee ja silloin tekee sitä vastaan ns. vastavedon. Lajilla tuskin on silloin edes merkitystä.\nPitää myös muistaa, että yksittäisen ihmisen näkemys ei välttämättä ole se koko totuus eli jso jollain ei toimi, ei tarkoita ettei muilla voisi. Tämän takia myöskään mitään ratkaisumallia ei voi täysin "hakata kiveen" koska jo fyysiset erot voivat aiheuttaa sen, että joutuu vähän muovaamaan ratkaisua erilaiseksi.\nLisäksi, mikään tekniikka/ratkaisumalli ei toimi 100 prosentin varmuudella.Sellaista tekniikka ei ole:)\nm.f Re: DEFENDO 25.11.2012 18:11\nNiin no, ainakin mä olen saanut mm. Defendo-tekniikkaa toimimaan mm. tatamilla tms. oikeasti vastaan laittavaa jannua vastaan...\nL.K Re: DEFENDO 26.11.2012 2:19\nJeps, näkeehän sitä jatkuvasti treeneissä että toimii.\nValitettavasti myös joskus "toimimattomuuden" taustalla voi olla virheellinen tekniikka. Useammin kuitenkin todennäköisesti tuo, että tietoisella toiminnalla estetään tekniikan onnistuminen kun tiedetään mitä toinen on tekemässä jne.


Siemenperunapakkaamon toiminta - Ruokavirasto\nLainsäädännön mukaan siemenperunan pakkaamon on pidettävä siemenperunaerät erillään, jotta sekaannuksia ei pääse tapahtumaan. Pakkaamon tulee pitää kirjanpitoa lajittelusta ja erien käytöstä.\nLainsäädännössä määrätään, että siemenperunaa saa varastoida, lajitella ja pakata vain sellaisessa pakkaamoyksikössä, jonka koneilla ja laitteilla käsitellään vain virallisesti tarkastettua siemenperunaa sekä sellaista muuta perunaa, jonka kantasiemen on vähintään sertifioitua siemenperunaa ja jonka näytteet on peruna-ankeroisen ja rengasmädän laboratoriotestauksessa todettu puhtaiksi.\nLainsäädäntö edellyttää, että kauppaerät on erotettava toisistaan ja käytännössä tämä tapahtuu varustamalla jokainen kauppaerä kauppaeränmerkillä. Kauppaeränmerkin avulla siemenperunaerä voidaan jäljittää viljelykselle ja edellisiin sukupolviin.\nRuokavirasto ohjeistaa, että kauppaerämerkki annetaan siemenerälle siinä vaiheessa, kun raakaerä on kunnostettu ja erä muodostettu. Kauppaeränmerkki muodostuu kahdesta väliviivan toisistaan erottamasta lukusarjasta. Ensimmäinen luku on Ruokaviraston pakkaamolle antama tunnus. Väliviivan jälkeen tulevan luvun kaksi ensimmäistä numeroa ilmaisee ensimmäisen tarkastuksen vuoden ja muut numerot muodostavat pakkaamokohtaisen eränumeron. Kauppaeränmerkin loppuosa voi sisältää myös kirjaimia. Ruokavirasto suosittelee lisäämään maatunnuksen FI pakkaamotunnuksen eteen.\nEsimerkki kauppaerän numeron muodostamisesta:\nFI1000-18001, seuraava erä FI1000-20002 jne.\ntarkastuskautta osoittava tunnus tarkastuskaudella 1.7.2020-30.6.2021 eli kesän 2020 sadolle\n002 pakkaamon erälle antama juokseva tunnus\nSamaa kauppaeränmerkkiä ei voi antaa toiselle erälle, vaikka erä olisi toista kasvilajia. Esimerkiksi saman lajikkeen ja saman siemenluokan, mutta eri kokoluokan kauppaerille on annettava omat kauppaeränmerkit.\nLainsäädännön mukaan pakkaus on suljettava ja sinetöitävä käyttämättömällä vakuustodistuksella. Vakuustodistus on kiinnitettävä pakkaukseen niin, ettei pakkausta voi avata särkemättä tai jättämättä jälkiä vakuustodistukseen. Vakuustodistus on kiinnitettävä ompeleen alle tai sinetin taakse.\nLainsäädännön mukaan vakuuslipukkeet on kiinnitettävä virallisen valvonnan alaisena.\nRuokavirasto ohjeistaa, että pakkaaja voi itse kiinnittää vakuuslipukkeet pakkauksiin. Ylimääräiset lipukkeet on hävitettävä tai palautettava paikalliselle tarkastajalle tai Ruokavirastoon.


Lehto Group Oyj: Lehto ja Sukari Invest Oy yhteistyöhön Ideapark-kauppakeskuksen rakentamiseksi Seinäjoelle | Lehto Group\nLehto Group Oyj: Lehto ja Sukari Invest Oy yhteistyöhön Ideapark-kauppakeskuksen rakentamiseksi Seinäjoelle\nLehto Group Oyj:n tytäryhtiö Lehto Tilat Oy on allekirjoittanut KVR-urakkasopimuksen Sukari Invest Oy:n tytäryhtiön Koy Seinäjoen Ideaparkin kanssa Ideapark-kauppakeskuksen rakentamisesta Seinäjoelle. Urakkasopimuksen arvo on noin 65 miljoonaa euroa, minkä lisäksi Lehdon tehtäväksi tulee myöhemmin määritettävät lisä- ja muutostyöt.\nLehto on jo aiemmin tehnyt hankkeen suunnittelu- ja valmistelutöitä, mutta varsinaiset rakennustyöt käynnistyvät kesäkuun aikana.\n”Seinäjoen Ideapark on hieno jatkumo hyvälle yhteistyölle Sukari Investin kanssa ja tämä on nyt suurin yhteinen hankkeemme tähän mennessä”, kertoo Lehto Groupin toimitusjohtaja Hannu Lehto.\n”Lehto on kustannustehokas ja ennen kaikkea joustava rakennusliike, jollaista tämän tyyppisen hankkeen läpivieminen vaatii. Lisäksi meillä on jo entuudestaan hyvät kokemukset Lehdosta, mikä helpotti urakoitsijan valintaa.”, kertoo Sukari Investin hallituksen puheenjohtaja Tuomas Henttula.\nSuunniteltu kauppakeskus on kooltaan noin 66 000 m2 ja siihen on suunniteltu tilat noin sadalle liiketilalle. Rakennusurakan on tarkoitus valmistua siten, että kauppakeskuksen avajaisia vietetään marraskuussa 2019. Lehdon urakkaan liittyvät tuotot ja kulut syntyvät valtaosin vuosien 2018-2019 aikana.\nTehdyllä sopimuksella ei ole vaikutusta Lehdon aiemmin julkaisemiin vuotta 2018 koskeviin taloudellisiin näkymiin.\n040 7225 114


Suomen suosituin retkikohde löytyy Tampereelta – Vuoden parhaaksi valittu keräsi lähes 40 prosenttia yleisön äänistä | Yle Uutiset | yle.fi\n28.2.2020 klo 12.00päivitetty 28.2.2020 klo 12.49\nJaa artikkeli Facebookissa4780\nTampereen Teiskossa sijaitseva Kintulammin retkeily- ja luonnonsuojelualue on valittu vuoden 2020 retkikohteeksi. Kintulammi keräsi peräti 38 prosenttia yleisön äänistä. Tulos julkaistiin GoExpo-messuilla (siirryt toiseen palveluun) (siirryt toiseen palveluun) perjantaina.\nVuonna 2018 käyttöön vihitty Kintulammi on ollut erittäin suosittu alusta saakka. Luonnonsuojelualue oli Tampereen kaupungin lahja 100-vuotiaalle Suomelle.\nAlun perin 10 000 vierailijalle suunniteltu alue on houkutellut noin 40 000 retkeilijää vuodessa.\n– Alueen suuri kävijämäärä on asettanut ylläpidolle kovan haasteen. Toivottavasti pystymme vastaamaan siihen, kertoo Kintulammin alueen kehittämisestä ja ylläpidosta vastaava Petri Mäkelä Ekokumppanit Oy:sta.\nEsimerkiksi parkkipaikkoja on laajennettu, mutta näin talvilomasesongin aikana Mäkelästä tuntuu, ettei sekään riitä.\n– Parkkialue oli jo nyt aamupäivällä täynnä, Mäkelä havainnoi keskiviikkona.\nMäkelä suosittelee käymään Kintulammilla arkipäivinä, sillä viikonloppuina voi tulipaikoilla olla toisinaan ruuhkaa. Poluille mahtuu kyllä.\nKintulammin retkeily- ja luonnonsuojelualueelle on matkaa Tampereen keskustasta noin 20 kilometriä. Alueella on 15 kilometriä helppoja reittejä, joiden varrelta löytyy viisi tulipaikkaa ja neljä laavua.\n– Teimme tänne pieniä perhoslenkkejä, että tänne on helppo tulla tekemään vaikka muutaman sadan metrin, muutaman kilometrin tai sitten koko päivän retki. On ajateltu tämän päivän käyttäjiä, Mäkelä sanoo.\n"Lasten kanssa helppokulkuista maastoa"\nKaunis sää ja talviloma houkutteli Kintulammille paljon retkeilijöitä keskiviikkona.\nTamperelainen Miia Liimatainen tuli perheineen Kintulammille ensimmäistä kertaa valokuvaamaan ja retkeilemään. Hän löysi retkikohteen googlettamalla.\n– Kaunis ilma! Ja mulla on tämä kamera mukana. Kohta mennään laavulle paistamaan lihapiirakkaa, Liimatainen kertoo.\nLiimatainen uskoo, että perhe tulee Kintulammille toistekin. Hän ihastui erityisesti alueen järvimaisemiin.\nPirkkalalaiselle Lauri Tuoviselle Kintulammi on sopivan matkan päässä. Hän on retkeilyalueella toista kertaa.\n– Tämä on lähellä ja lasten kanssa helppokulkuista maastoa. Olemme käyneet lasten kanssa aika usein retkillä nuotiopaikoilla tässä Pirkkalan lähialueilla, Tuovinen kertoo.\nMyös Tuovisen suunnitelmissa on syödä eväitä nuotiopaikalla ja nauttia hienosta talvisäästä.\nPalkintorahoilla Kintulammin polut kuntoon\nVuoden retkikohde saa maineen lisäksi Suomen Messusäätiön 5 000 euron stipendin. Rahoille löytyy Kintulammilla käyttöä.\n– Tämä oli äärimmäinen kiitos, mitä tässä vaiheessa voidaan tälle alueelle saada, Mäkelä kertoo.\nPetri Mäkelä kertoo, että retkeilyalueen suunnitteluun ja ylläpitoon löytyi hyvä porukka vuonna 2017. He ovat kovin iloisia Kintulammin valinnasta vuoden retkikohteeksi. Miikka Varila / Yle\nSuunnitelmissa on parantaa nykyisiä polkuja esimerkiksi lisäämällä haketta kosteisiin tai juurakkoisiin kohtiin.\nRetkeilijöiltä on saatu runsaasti palautetta, miten aluetta voitaisiin kehittää. Mäkelä kertoo, että yleisöltä on tullut peräti 1382 ehdotusta.\nVuoden retkikohde -kilpailun teemana oli tänä vuonna ympäristömyönteisyys. Mäkelä kertoo, että Kintulammilla on kierrätetty materiaalia eli käytetty esimerkiksi puuta vanhoista saunoista.\nFinaalissa oli Kintulammin lisäksi mukana viisi muuta kohdetta: Kotkan kansallinen kaupunkipuisto, Kurjenrahkan kansallispuisto Varsinais-Suomesta, Vallisaari Helsingistä, Ärjänsaari Kajaanista sekä kaikki Suomen lähimetsät.\nAiempina vuosina kilpailun ovat voittaneet\n2017 Punkaharju (teema: historiakohteet)\n2018 Rokuanvaara (teema: geologiset kohteet)\n2019 Ylläs (teema: maastopyöräilyreitit)\nRetkeilijöitä tulvii Tampereen Kintulammin alueelle\nSuomen 100-vuotislahjaa eli uutta luonnonsuojelualuetta uhkaa Tampereella äänisaaste – YIT haluaa lisätä louhimista lähistöllä\nretkeilyluontokuvausluontoKotimaaLuonto ja ympäristöTampereTampereen seutukuntaluonnonsuojelualueetPirkkalaPirkanmaa


← Rakeita ja aurinkoa\nOnks tää bloggrari u***? :DD\nYritin kovasti pähkäillä mutta toi oli nyt ainoo joka tuli mieleen..\nMun mielestä taas kaikissa suosituissa blogeissa on aina niin hienoja ruokakuvia ja reseptejä että aina ihan häkellyn ja mietin että miten oikeesti ihmiset jaksaa arkenakin panostaa alkuruokiin ja jälkkäreihin ja kaikkiin ja musta on jo niin vaikeeta keksii mitä tehdä ruoaksi :D\nömm, eipä oo, en seuraa kyseistä blogia jos nyt oikein arvasin, ketä tarkotat :D onpa arvoituksellista!\nJoo löytyy onneks niitäkin blogeja, joita lukiessa pääsee aidosti inspiroitumaan kokkauksen suhteenkin. Eikä mulla siis mitään näitä einesmössösalaattipostauksiakaan vastaan oo, mut mä vaan ihmettelen sitä suhteetonta ihailun määrää :D\nOlipa herkullisen näköistä ruokaa!


Osa-aikainen palkanlaskija, Personalhuset\nIlmoituksen osoite: https://tyopaikat.oikotie.fi/tyopaikka/1266482\nEtsimme asiakkaallemme Nokialle osa-aikaista palkanlaskijaa\nAiempaa kokemusta vastaavasta työstä, osaamista eri työehtosopimuksista. Numerotarkkuutta ja haluat työssäsi kehittyä ja oppia uusia asioita.\nEduksi katsotaan jos sinulla on osaamista esim. Tikon, Procountor ja Mepco ohjelmista.\nAsiakkaamme tarve tehtävään on ilta aikaan esim. klo 16-20 eli työ soveltuu hyvin opiskelijalle tai lisätyötä hakevalle. Työtä ei välttämättä ole kuin maanantaista torstaihin, mutta voi toki vaihdella aina tarpeen mukaan.\nJos kiinnostuit, laita hakemus oheisen linkin kautta. Haastattelemme sopivia ehdokkaita jo haku aikana.


Te vastasitte: näistä työelämän eduista luopuminen tekisi vähiten tiukkaa | Me Naiset\nTe vastasitte: näistä työelämän eduista luopuminen tekisi vähiten tiukkaa\nklo 19:30 | 10.9.2015\nLeikkausten on syytetty iskevän kivuliaimmin julkisen alan sektorilla työskenteleviin. Kuva: Sanoma-arkisto\n"Kuka on määritellyt, että jotkut ansaitsevat enemmän lomaa kuin toiset?" Me Naisten kyselyyn osallistunut ihmettelee.\nSunnuntaikorvaus, palkallinen ensimmäinen sairauslomapäivä, pitkä vuosiloma. Muun muassa näitä palkansaajien etuuksia pääministeri Juha Sipilän hallitus kertoi tällä viikolla leikkaavansa.\nLeikkaussuunnitelma on herättänyt närää suomalaisissa, ja esimerkiksi poliisiliitto on uhannut ryhtyvänsä lakkoon, jos julkisen sektorin työntekijöiden oikeuksiin kosketaan.\nKysyimme eilen lukijoiltamme, mistä eduista luopuminen tuntui kipeimmältä. 32 prosenttia valitsi pitkät lomat asiaksi, josta ei ollut valmis luopumaan. 31 prosentille tärkeintä oli sairausloma-ajan palkka ja 17 prosentille sunnuntaikorvaukset. Miksei luovuta sen sijaan esimerkiksi ay-maksujen verovähennyksestä, kilometrikorvauksista ja palkkojen kokemuslisistä, osallistuneet ehdottivat.\nPalkallisista arkivapaista, ensimmäisen sairauspäivän palkasta ja nykyisistä ylityökorvauksista luopuminen tuntui samaan kyselyyn osallistuneiden mielestä helpoimmalta.\nJätetäänkö vakavasti sairaat potilaat vain kuljettamatta ja todetaan, että sori, työaika loppui?\n"On törkeää puolittaa ylityökorvaukset aloilta, joilla ylitöistä ei voi kieltäytyä. Olen ensihoitajana ambulanssissa ja vähintään puolet työvuoroista menee ylitöiksi, joskus jopa kahdeksan tuntia. Miten sitten jatkossa? Jätetäänkö vaan vakavasti sairaat potilaat kuljettamatta ja todetaan että: "Sori, meillä loppui työaika". Puoli-ilmaiseksi en nimittäin ala ylitöitä tehdä, kun kyse noin vaativasta ja vastuullisesta työstä. Kollegani ovat samaa mieltä. Mahdollisista väsymyksen aiheuttamista virheistä joudun kuitenkin kantamaan vastuun yksin minä." Ensihoitaja\n"Lapsilisä pitäisi sitoa tulotasoon. Itse pärjäisin tarvittaessa ilman sitä, joillekin perheille se on välttämätön toimeentulon kannalta." nasta\n"Ymmärrän, että ylipitkät lomat ovat ansaittuja ja niihin ei saisi koskea, mutta kuka on määritellyt, että jossakin työssä tarvitaan lomaa enemmän kuin toisessa?" AY-aktiivi\n"Mielestäni oikeudenmukainen ratkaisu olisi päättää yleinen palkkojen ja tulojen alennus. Koskisi kaikkia ansiosidonnaisia etuja: eläkkeitä, työttömyyskorvauksia, palkkaa, äitiyslomakorvauksia yms. Ei kuitenkaan näitä minimietuuksia. Sama prosentti kaikille. Euromääräisesti se koskisi enemmän hyvätuloisiin, mutta olisi kuitenkin oikeudenmukaisempi. Prosentti voisi olla 3–5. Kaikilla tippuisi tuon seurauksena myös verotus, pienituloisilla tuntuvammin kuin isotuloisilla. Sekin tekisi asiasta oikeudenmukaisen. Ja tämän pitäisi ehdottomasti koskea myös kansanedustajia ja ministereitä. Koko kansa yhteisiin talkoisiin. Se olisi oikeudenmukaista ja reilua. Ja isoissa firmoissa loisi mahdollisesti työpaikkojakin, kun palkkamenot putoaisi. Pienissä firmoissa jäisi enemmän rahaa firman kasvua tukemaan. Sekin olisi hyvä asia, vaikkei välttämättä loisikaan nopeasti uusia työpaikkoja pikkufirmoissa." Tasa-arvoinen ratkaisu\nKyselyyn tuli 191 vastausta.\nklo 10:36 | 11.9.2015\nKilometrikorvaukset maksetaan korvauksena auton käytöstä työnantajan ajoihin. Ne on helppo niiden leikata toisilta pois, joiden ei tarvitse autoa käyttää. Korvaustasosta voidaan sen sijaan olla montaa mieltä ja korvauksia leikattiinkin taannoin. Jos kilometrikorvaukset leikattaisiin olemattomiin, niin se tarkoittaisi sitä, että palkansaaja vastaisi työn kustannuksista. Ensihoitaja ostaisi itse välineitä ambulanssiin, siivooja pesuaineet ja tuo poliisi bensan poliisiautoon. Työstä aiheutuva kulu...


Lumikki Andersson puhuu ranskaa - Tervetuloa Vaski-nuorten sivuille!\nMaittaisiko Salla Simukan Punainen kuin veri uunituoreena ranskankielisenä käännöksenä? Simukan kirjasarjan ensimmäinen osa kääntyy nyt tyylikkäästi muotoon Rouge comme le sang, ja koko sarjan nimi on ranskaksi Je m’appelle Lumikki.\nEuroopan kielten päivän kunniaksi on aika esitellä Stoorin monikielisyyttä. Tutun ruotsin kielen ja englannin ohella Stoorilla on nuortenkirjoja myös vieraskielisessä kokoelmassa, joka sijaitsee Saagan alueella. Vieraskielisestä kokoelmasta löydät muun muassa italian-, ranskan-, espanjan-, portugalin- ja arabiankielistä nuortenkirjallisuutta.Mukana on suomalaisia nuortenkirjoja muille kielille käännettynä ja monia ulkomaisia uutuuksia. Esimerkiksi John Greenin Tähtiin kirjoitettu virhe taittuu italiankielisessä käännöksessä muotoon Colpa delle Stelle, ja Veronica Rothin Outolintu-kirja (Divergent) kuuluu arabiaksi al-Jamihah: riwayah.\nSuomenkielistäkin kirjallisuutta käännetään ahkerasti. Suomalaisen Seita Parkkolan Usva-kirjan nimi unkariksi on ytimekkäästi Pára, ja Ilkka Auerin suomalaiseen mytologiaan nojaava Kalmattaren kirous löytyy kirjaston hyllystä venäjäksi nimellä Prokljatie ledjanoi gory.\nEuroopan kielten päivää juhlitaan perjantaina 25.9.2015 kauppakeskus Hansassa kello 11–18.\n← Nuortenlehtiä verkossa\nElämää Twilightin jälkeen →